open-index/open-wikipedia-markdown huggingface dataset:
Leonid Hurwicz

**Leonid Hurwicz** (* 21. August 1917 in Moskau; † 24. Juni 2008 in Minneapolis, Minnesota) weer en US-amerikaansch Wertschapswetenschapler un Nobelpriesdräger. He weer Emeritus vun de University of Minnesota un gull as Begrünner vun de „Mechanism-Design“-Theorie, de later vun  Eric Stark Maskin un Roger Bruce Myerson wesentlich wiederentwickelt wurr. 

## Leven
Hurwicz wurr as Söhn vun poolsch-jöödsch Öllern 1917 in Moskau geboren. Sien Familie kehr Anfang 1919 torüch nah Warschau, wo he de School un later ok de Universität besöcht hett. Mit 21 Johren hett he dat Studium an de Universität Warschau as Magister vun beid  Rechte afslooten. Van 1935 bit 1938 hett he sowohl en Studium för Experimentalphysik as ok Musikkonservatorium en Studium för Piano maakt. Nah den Besöök vun de London School of Economics 1938 bit 1939 gung Hurwicz bi Utbröök vun den Tweeten Weltkrieg in de Swiez un emigreer 1940 in de USA. Hier hett he ünner annern mit den Nobelpriesdräger Paul A. Samuelson tosommen arbeit. As Gastperfesser weer he ünner annern an de Harvard University un de Stanford University tätig.

In de wertschaftswetenschaplich Breet dörsett hett sück de nah hüm nömmt Hurwicz-Regel, de to de Wahl tüschen Alternativen bi Unsekerheit bruukt wurrn kann.

## Utteknungen
Hurwicz kreeg 2007 gemeensam mit Eric Maskin un Roger Myerson för de Arbeit bi den Entwurf vun ökonoomsch Mechanismen den Nobelpries för Wertschapswetenschapen. He weer mit 90 Johren de bit dorhen öldste Priesdräger.

## Weblinks

* Hurwicz up de Sieden vun den Nobelpries (engelsch)
* Hurwicz Nobel Prize lecture
* Perspectives on Leo Hurwicz (conference program and photos) University of Minnesota (econ.umn.edu)

## Enkeld Nahwiesen
Anggun

**Anggun Cipta Sasmi** - (**Anggun**) (* 29. April 1974 in Jakarta, Indonesien) is en indoneesch Singerin un Songwriterin, de siet dat Johr 2000 ok de franzöösch Staatsbörgerschap hett.

## Loopbahn
1995 truck se vun hör indoneesch Heimat nah Paris. All hör eerst internatschonale Single *La neige au Sahara* / *Snow On The Sahara* broch hör den Dörbröök un se kunn in Frankriek dormit den 16. Platz recken (dat weer hör bitlang gröttste Hit). Den glieker Platz belegg se 2005 mit den Titel *Être une femme*. För den Kinofilm Unsere Erde sung se 2007 den Song *Un Jour Sur Terre* un weer in de franzöösch Faaten vun den Film, de Vertellerin. Dornah folg en Tosommenarbeit mit dat düütsch Global-Pop- un Ambient-Projekt Schiller.

In' Mai 2012 hett Anggun hör Wahlheimat Frankriek bi den Eurovision Song Contest in dat aserbaidschaansch Baku un keem in't Finale up den 22. Platz.

## Weblenken
Rabod von Kröcher

**Rabod Wilhelm von Kröcher** (* 30. Juni 1880 in Voigtsbrügge; † 25. Dezember 1945 in Groß Brunsrode) weer en düütscher Springrieder, de an de Olympisch Spelen van 1912 in Stockholm deelnommen hett. 

Dorbi wunn he up sien Peerd *Dohna* de Sülvermedaille in't Eenzel. Mit 186 Punkten harr he nau so völ as de punktgliek eerstplatzeert Franzoos Jean Cariou up *Mignon* verlor aber dat Steeken. 

## Weblenken
* Rabod von Kröcher in de Datenbank vun Sports-reference.com (engelsch)
Grand Prix d’Isbergues

De **Grand Prix d’Isbergues** is en franzöösch Radrennen.

Dat Eendagsrennen, dat sien Termin för begäng Midden September hett un rund um de franzöösch Gemeend Isbergues in dat Département Pas-de-Calais stattfind, wurr eerstmals 1947 utdragen. Siet Inführen vun de UCI Europe Tour in de Saison 2005 is dat Rennen Deel vun disse Rennserie un in de Kategorie 1.1 instuuft. De Grand Prix d’Isbergues is buterdem en Deel vun den Coupe de France, en Rennserie vun franzöösch Eendagsrennen. Rekordsieger sünd Eugène Dupuis (dree Siege), Willy In ’t Ven, Joop Zoetemelk, Peter Van Petegem, Cédric Vasseur un Arnaud Demare, de dat Rennen jewiels tweemal winnen kunnen. 

## Sieger

## Weblenken
* Offizielle Websteed (franzöösch)
Eugène Dupuis

**Eugène Dupuis** (* 23. September 1919 in Busnes, Nord-Pas-de-Calais, Frankriek; † 6. Oktober 2017 in Lestrem)) weer en franzöösch Radrennfohrer. 

He weer Profi van 1943 bit 1952, mit en Ünnebreeken in de Johren 1944 un 1945. „Sien“ Rennen weer de Grand Prix d’Isbergues‎, de he 1947 (vör Alphonse De Vreese un Louis Déprez) un 1948 winnen kunn, wat hüm to’n Rekordsieger (gemeensam mit Joop Zoetemelk, Peter Van Petegem un Cédric Vasseur) maaken dee. 1949 hett he noch den Grand Prix de Fourmies wunnen.1951 belegg he bi den Grand Prix d’Isbergues noch eenmal den darten Platz.

## Weblenken
* Eugène Dupuis in de Datenbank vun Radsportseiten.net
José Beyaert

**José Beyaert** (* 1. Oktober 1925 in Lens, Frankriek; † 11. Juni 2005 in La Rochelle) weer en franzöösch Radrennfohrer.

Beyaert fier sien gröttste Erfolge bi de Olympisch Sömmerspelen 1948 in London, as he dat olympisch Straatenrennen vör Gerrit Voorting un Lode Wouters wunn. Tosommen mit sien Teamliddmaaten Alain Moineau un Jacques Dupont wunn he in dat glieker Rennen noch de Bronzemedaille in de Mannschapswertung. 

In dat Johr dorup wurr Beyaert Profisportler. Wiedere Erfolge in sien Loopbahn weern de Sieg bi den Grand Prix d’Isbergues (1950), bi der Vuelta a Colombia 1952 un en tweet Platz bi dit Rennen 1953. Nah dat Enn’ vun sien aktiv Loopbahn bleev Beyaert de meest Tiet vun sien Leven in Kolumbien. Ünner annern hett het dor ok de  Radsportnatschonalmannschap vun dat Land betrüet.

## Weblenken
* José Beyaert in de Datenbank vun Sports-Reference.com (engelsch)
* José Beyaert in de Datenbank vun Radsportseiten.net
Friedrich Knolle (Koppersteker)

**Friedrich Knolle** (* 4. Mai 1807 in Bronswiek; † 6. Juli 1877 up de Asse bi Wulfenbüttel) weer en düütsch Koppersteker.

Friedrich Knolle hett 1831–38 ünner Pietro Anderloni in Mailand lehrt, dornah Dresden, London un Paris besöcht un is denn toeerst mit en Steek nah Theodor Hildebrandt sien Bild *Tod der Söhne Eduards IV., König von England* uptreden, de hüm vördeelhaft bekannt maken dee.  

To sien anner Hööftblööt in Linienmanier hörrn: 
* *Magdalena* nah Correggio,
* *Himmelfahrt Mariä* nah Murillo,
* *Der Zinsgroschen* nah Tizian,
* *Die heil. Cäcilia und Christus, das Brot brechend*, nah Carlo Dolci,
* *Die Geburt Christi* nah Carlo Maratti (sämtlich in Dresden),
* *Der Frühling* nah Bernhard Plockhorst.

He is an' 6. Juni 1877 as Perfesser un Inspekter vun dat Hartoglich Museum in Bronswiek storven.

## Literatur
* Friedrich Knolle. In: Ulrich Thieme, Felix Becker u. a.: Allgemeines Lexikon der Bildenden Künstler von der Antike bis zur Gegenwart. Band 21, E. A. Seemann, Leipzig 1927, S. 24.
* Joseph Eduard Wessely: Knolle, Friedrich. In: Allgemeine Deutsche Biographie (ADB). Band 16, Duncker & Humblot, Leipzig 1882, S. 320 f.
Russell Alan Hulse

**Russell Alan Hulse** (* 28. November 1950 in New York) is en US-amerikaansch Physiker un Nobelpriesdräger, den he mit sien Doktervader, Perfesser Joseph Hooton Taylor Jr., deelt. Beid kreegen den Nobelpries för Physik 1993 för "*dat Opdecken vun en neen Typ vun [[Pulsar]], de nee Mögelkeiten to dat Erforschen vun de Gravitatschoon schaffen dee.*" De Pulsar drocht de Naam PSR&nbsp;1913+16.

## Biographie
In sein Jöögd hett he de Bronx High School of Science un de Cooper Union, en privat College besöcht. Nah sien Bachelor-Afsluss is he to de University of Massachusetts in Amherst in' US-Bundsstaat Massachusetts wesselt, wo he 1975 sien Doktertitel maakt hett. 1974 hett he wiels sien Arbeit an dat Arecibo-Observatorium gemeensam mit Joseph Hooton Taylor Jr. den eersten binären Pulsar obdeckt. Dorför kreegen beid 1993 den Nobelpries för Physik.

Nah sien Promotschoon hett he van 1975-1977 bi dat National Radio Astronomy Observatory in Charlottesville, Virginia arbeit. 1977 hett he sück bi dat Plasma Physics Laboratory vun de  Princeton University bewurben, wiel he in de Astronomie wenig Karrierechancen seech un um de Distanz to sien an de University of Pennsylvania studeeren Früendin to minneseeren. Siet 2003 arbeit he tosätzlich as Gastdozent an de University of Texas at Dallas.

## Weblenken

* Russell Hulse up de Sieden vun den Nobelpries (engelsch)
Julia Janssen

**Julia Janssen ** (* 19. Dezember 1900 in Düörpm; † 24. Dezember 1982 in Herdecke) weer en düütsch-öösterrieksch Schauspelerin.

## Leven
Julia Janssen wurr as Dochter vun den Musikdirekter Julius Janssen un sien Ehefru Friederike boren. Nah dat Abitur kreeg se en Schauspeelutbillen bi Emil Binder in Düörpm. Doran hett sück en Volontariat an de Stadttheater Overhus un Düörpm anslooten. 1927 geev se hör Debüt an dat Wiener Burgtheater as *Julia* in Shakespeare sien *[[Romeo und Julia]]* un weer in de Folg över Johrteihnten Liddmaat vun dat Ensemble. Tallriek Gastspelen hebbt hör ok an verscheeden Bühnen in München, Prag, Brünn un Soltborg führt. Se weer todem as Schauspeellehrerin tätig un hett ünner annern de Schauspelerin Waltraut Haas ünnerricht.

Julia Janssen wark ok in eenig Film- un Feernsehproduktschonen mit. So speel se 1928 in den Stummfilm *Die Frau von gestern und morgen* vun Heinz Paul mit Arlette Marchal, Vivian Gibson un Fritz Alberti un 1935 in den Speelfilm *Der Himmel auf Erden* vun E. W. Emo mit Heinz Rühmann, Hermann Thimig un Lizzi Holzschuh. In't Feernsehn weer se 1967 in de Upteken vun en Upführen vun dat Theater in der Josefstadt mit dat Bühnenstück *Katzenzungen* vun den spaanschen Schriever  Miguel Mihura to sehn.

## Filmrullen (Utwahl)

## Literatur
* *Glenzdorfs Internationales Film-Lexikon. Biographisches Handbuch für das gesamte Filmwesen.* Band 2. (Hed–Peis), Bad Münder 1961, S. 754
* *Kürschners biographisches Theater-Handbuch. Schauspiel, Oper, Film, Rundfunk. Deutschland – Österreich – Schweiz.* Herutgeven vun Herbert A. Frenzel un Hans Joachim Moser, Berlin 1956, S. 324

## Weblenken
* 
* Julia Janssen bi filmportal.de
* DNB-Katalog

## Enkeld Nahwiesen
James Montgomery

**James Paul "Jim" Montgomery** (* 24. Januar 1955 in Madison, Wisconsin) is en ehmalger US-amerikaansch Swemmsportler.

He weer de eerste Swemmsportler, de de 100&nbsp;m Freestil ünner 50 Sekunn swummen is  (49.99).

Montgomery wurr bi de Olympisch Spelen 1976 in Montreal Olympiasieger över 100&nbsp;m Freistil (49.99) (vör Jack Babashoff un Peter Nocke) un mit de beid Staffeln vun de USA över 4×100&nbsp;m un 4×200&nbsp;m Freistil. 1973 weer he all in Belgrad Weltmeester över 100&nbsp;m un 200&nbsp;m Freestil wurrn. Van 1973 bit 1977 weer Montgomery Student an de Indiana University wo he ünner Trainer James Counsilman traineeren dee.

Jim Montgomery hett all tosommen 11 Weltrekorde upstellt, dorvan 7 in Staffel-Disziplinen.

1986 wurr he in de Ruhmeshall vun den internatschonalen Swemmsport upnommen.

## Böker (Utwahl)

* *Mastering Swimming / Your guide for fitness, training, and competition*, vun Jim Montgomery/Mo Chambers, Human Kinetics Publishers, Oktober 2008, ISBN 978-0-7360-7453-7

## Weblenken

*www.sport-komplett.de
* [James Montgomery in de [International Swimming Hall of Fame] (engelsch)]
* Körtbiographie vun James Montgomery bi Hickok Sports (engelsch)
*''Dallas Aquatic Masters'' bi www.clubassistant.com; Stand 28. September 2010 (engelsch)
*''Indiana University Archives'' (engelsch)
*''Indiana Hoosiers'' (engelsch; PDF; 4,4&nbsp;MB)
*www.sports-reference.com  (engelsch)
*U.S. MASTERS SWIMMING   (englisch)
*  Video   (engelsch)
Bloodbank

In en **Bloodbank** warrt Bloodkonserven vun all Sorten lagert. För de ünnerscheedlichen Orden vun Bloodkonserven (Erythrozyten-Konserven, Vullblood-Konserven, Thrombozyten) gellt ünnerscheedliche Lagerbedingen. Ok de Tietrüüm, över de de Konserven lagert warrn künnt, sünd verscheden. Eenige Sorten vun Bloodkonserven mööt jümmerto bewegt warrn, annere dorgegen künnt infroren warrn.

## Krankenhüüs
Jeed Krankenhuus hett en egene lütte Bloodbank, mit de sik dat sülvst versorgen kann. Wo groot so en Bloodbank is, hangt vun de Grött vunt Krankenhuus af, un ok drovun, wat dat vun Krankenhuus is: Swoorpunktkrankenhüüs, de faken Operatschonen maakt, bi de veel Blood verloren gahn kann, mutt gröttere Mengden an Bloodkonserven praat hebben. Tomeist warrt in disse Bloodbanken Erythrozyten-Kunzentraten un Thrombozyten lagert. De Mengde, de bruukt warrt, mutt dorbi nau bestimmt warrn, vunwegen dat sik de Erythrozyten blots 42 Daag, de Thrombyzyten sogor blots 4 Daag lagern laat. Dorna künnt de Konserven nich mehr bruukt warrn. Blots dat Bloodplasma lett sik wat lichter behanneln un kann infroren bit to twee Johren lagert warrn.

Universitätskliniken hebbt in’n Gegensatz dorto tomeist Bloodbanken mit veel grötteren Ümfang. Deelwies warrt hier ok Blood, dat wegen en *anonym Sülvstutsluten* nich to’n Spennen freegeven is, för Experimenten nütt warrt. Wenn in en Krankenhuus en roor Bloodkonserv bruukt warrt, de nich op Lager is, kann bi en annere Bloodbank dat Blood afropen warrn. Dat Blood, dat bruukt warrt, kann denn mit en Auto oder ok mit en Krankenwagen na dat Krankenhuus bröcht warrn, so dat in höchstens dree Stünnen dat nödige Blood ankummt. In eenige Bundslänner gifft dat dorför egens en Bloodnootfalldeenst, de de Bloodkonserven ok mit Sünnerrechten transporteren deit, wenn dat nödig is.

## Bedrievers vun Bloodbanken
Dat gifft ünnerscheedliche Bedrievers vun Bloodbanken. Dat Düütsche Ro’e Krüüz is in Düütschland bedirever vun een vun de gröttsten Bloodbanken. In jeed Bundsland gifft dat ruchweg twee bit dree Bloodbanken.

In Öösterriek warrt dat Öösterrieksche Ro’e Krüüz as gröttste Bedriever ansehn. In’t Bundsland Tirol warrt jeed Johr ruchweg 50.000 Vullbloodspennen, 1.000 Egenbloodspennen un 6.000 Thrombozytenkunzentraten afnahmen. 

## Kiek ok
* Bloodspenn

## Borns
Friedrich Karl von Preußen (1893–1917)

**Tassilo Wilhelm Humbert Leopold Friedrich Karl Prinz von Preußen** (* 6. April 1893 in dat Jagdslott Glienicke, Potsdam bi Berlin; † 6. April 1917 bi Saint-Étienne-du-Rouvray, Département Seine-Maritime) weer en düütsch Springrieder. He weer mit sien Peerd *Gibson Boy* Liddmaat vun de düütsch Mannschap, de bi de  Olympisch Spelen 1912 in Stockholm de Bronzemedaille in't Springrieden wunn.

## Leven
He weer de Söhn vun Prinz Friedrich Leopold von Preußen (1865–1931) un Prinzessin Louise Sophie von Schleswig-Holstein-Sonderburg-Augustenburg (1866–1952).

In' Eersten Weltkrieg hett he tüschen 1914 un 1917 kämpt. He weer  Kommandant vun de Flegerafdeelen (Artillerie) 258, is aber tosommen mit Oswald Boelcke (1891–1916) nah Mögelkeit faken Patrouillen flagen. Bi so en Floog wurr he an' 21. März 1917 an' Foot besehrt un dör en Srapen in de Maschien dwungen to lannen. He lannd woll in't  Niemandsland, wurr aber bi den Versöök, de eegen Liens to recken, vun austraalschTruppen in' Rügg drapen. De Australier hemm hüm in Fangenschap drocht, wo he an sien Wunnen an' 6. April 1917 bi Saint-Étienne-du-Rouvray storven is.

## Weblenken
Velma Middleton

**Velma Middleton** (* 1. September 1917 in St. Louis, Missouri; † 10. Februar 1961 in Freetown, Sierra Leone) weer en US-amerikaansch Jazzsingerin. 

Middleton weer siet Anfang vun de 1930er Johren in Nachtclubs uptreden, bevör se 1938 mit *[[Connie McLean]]’s Orchestra*, mit de se ok in Süüdamerika gasteer, un as Solistin in' Jazzberiek arbeiten dee. 1942 wurr se Liddmaat in de Band vun Louis Armstrong. Wegen den Recording ban is se aber eerst af 1946 up Schallplatten mit hüm dokumenteert. Nahdem Armstrong sien  Big Band 1947 uplööst wurrn weer, is se mit Armstrong sien *All Stars* uptreden. Se wurr vun hüm bi sien Konzerten ok för komisch Nummern insett. In Erinnerung blieven de Duette mit Armstrong, to'n Bispeel *That’s My Desire, Baby It’s Cold Outside* oder *Big Butter and Egg Man*. 1952 nehm se ok ünner eegen Naam för *Duotone* up. Twee Alben ünner eegen Naam nehm se mit Earl Hines 1948 bzw. Cozy Cole 1952 up. 

Se is wiels en Afrika-Tournee, up de se mit Armstrong ünnerwegens weer, storven. 

## Diskographisch Henwiesen
* Louis Armstrong: *Plays [[W. C. Handy]]*; *Satch Plays [[Fats Waller|Fats]]*

## Borns un Weblenken
* Carlo Bohländer u.&nbsp;a: *[[Reclams Jazzführer]]*. Stuttgart, Reclam, 1991
* Ian Carr, Digby Fairweather, Brian Priestley: „Jazz: Rough Guide“, Stuttgart, Metzler 1999, 2. Auflage 2004 ISBN 347601892X (engelsch Utgaav Rough Guides 2007, ISBN 1843532565).
* Leonard Feather un Ira Gitler, *The Biographical Encyclopedia of Jazz*. Oxford/New York, 1999, ISBN 978-0-19-532000-8
* Velma Middleton bi Verve
* DNB-Katalog
* Personennaamdatei
Formosus

**Formosus** (* ca 816; † 4. April 896 in Rom) weer tüschen 891 un 896 Paapst.

 
De to'n Tietpunkt vun sien Wahl 75 Johr olt Formosus weer tovör Bischop vun Porto ween. 864 övernehm he de Upgaav vun en Legaten bi de Bulgaren un sull nah den Willen vun Khan Boris eerst Metropolit vun Bulgarien wurrn. En Metropolitat lett sück aber nah Karkenrecht nich dörsetten. In de folgen Johren hett he denn mehrfack diplomatisch Missionen för de Paapsten ünnernommen.  875 hett he mit Karl den Kahlen över de sien Kaiserkrönung verhannelt. En Johr later hett hüm Paapst Johannes VIII. vun sien Bischopsamt enthaben, wiel he sück an en Verswöören bedeeligt harr. Vun Marinus I. wurr he eenig Johr later aber weer insett un he weer denn weer pääpstlich Berader. 

Am' 6. Oktober 891 wurr  Formosus ahn gröttere Wahlutnannersetten Paapst. He hett woll ehrder gegen sien Willen de Kaiserkrönung vun Guido von Spoleto wedderhalt un hett ok de sien Söhn, den Grafen Lambert von Spoleto to'n Mitkaiser kröönt, allerdings wurrn de beid bald so mächtig, dat Formosus den düütschen König Arnulf von Kärnten to Hülp reep. De hett den Rom erobert un wurr 896 sülvst Kaiser. Todem keem Formosus in Konflikt mit den röömschen Stadtadel.

Formosus is an' 4. April 896 storven. Nah de kört Amtszeit vun Bonifatius VI. hull Spoleto-früendliche Stephan VI. in' Januar 897 över de Liek vun den Formosus Gericht (Liekensynode) wegen sien angevlichen Usurpatschoon vun den Paapstthron. De Liek wurrn de Swöörfinger amputeert un he wurr in den Tiber smeeten, aber noch 897 hett de Nahfolger vun Stephan Theodor II. de Beslüsse vun de Liekensynode wedder uphaben un leet Formosus, de sien Liek vun sien Anhänger weer ut den Tiber halt wurrn weer, wedder in de  Krypta vun den Petersdom begraven. Ünner Paapst Sergius III., en entscheeden Anhänger vun  Stephan VI., wurr de Verfolgung vun de Partei vun Formosus weer bedreven. He lett de Liek vun Formosus nah teihn Johren in't Graff en tweet Mal exhumeeren, Kopp afhauen, de restlich dree Finger vun de Swöörhand aftrennen un denn nochmals in den Tiber smieten, wo sück de kopploos Liek in dat Nett vun en Fischer verfung, in den Petersdom torüchbrocht un dor wedder begraven wurr. 

## Literatur
* Friedrich Wilhelm Bautz: Formosus. In: Biographisch-Bibliographisches Kirchenlexikon (BBKL). Band 2, Bautz, Hamm 1990, ISBN 3-88309-032-8, Sp. 70–71.
* Marie-Luise Heckmann: *Der Fall Formosus – ungerechtfertigte Anklage gegen einen Toten, Leichenfrevel oder inszenierte Entheiligung des Sakralen?*, in: Stefan Weinfurter (Hrsg.): *Päpstliche Herrschaft im Mittelalter. Funktionsweisen, Strategien, Darstellungsformen*. (= Mittelalter-Forschungen 38). Ostfildern 2012, S. 223-238
* Indrag in de Catholic Encyclopedia, Robert Appleton Company, New York 1913 (engelsch)

## Weblenken
Ernst Kuntscher

**Ernst Kuntscher** (* 7. Januar 1899 in Bautsch, Mähren; † 10. Oktober 1971 in Stood) weer en düütschen Politiker von de CDU.

## Leven
Na de Volksschool hett Kuntscher, de kathoolsch weer, en Lehr as Slosser maakt, de en Tied lang dör den Eersten Weltkrieg ünnerbraken weer. In de Tschechoslowakei hett Kuntscher von 1919 af an to de Düütsche Christlich-Soziale Volkspartei tohöört. Bet 1922 hett he as Slosser arbeidt. Dör den Krieg versehrt kunn he sien Beroop nich mehr vull doon un hett denn von 1922 af an op Bankkoopmann ümlehrt un för de Volksbank in Bautsch arbeidt. Dor weer he Leitend Beamter un von 1936 af an Maat von’n Vörstand. He weer ok Geschäftsföhrer von en christlich Konsumgenossenschaft. He weer aktiv in de Christliche Gewarkschop in dat Sudetenland.

Von 1927 af an weer Kuntscher Stadtraad in Bautsch un dor Vörsitter von de Frakschoon von de Düütsche Christlich-Soziale Volkspartei. Na de Annexion von dat Sudetenland 1938 hett he dat Amt verloren. An’n 1. Dezember 1938 is he Maat von de NSDAP worrn (Matennummer 6595129). 

1943 bet 1945 weer Kuntscher in de Wehrmacht un denn in engelsche Kriegsfungenschop.
Kuntscher keem 1945 as Verdrevenen na Neddersassen un hett bi de Stadt Stood arbeidt. 1945 weer he bi dat Grünnen von de CDU mit bi. He weer Afornten in’n Landdag Neddersassen un in’n Kreisdag von’n Landkreis Stood. 1948 is Kuntscher Viez-Landraad von’n Kreis Stood worrn.

Kuntscher weer von de eerste Wahl 1949 bet 1969 in’n Düütschen Bundsdag. He keem jümmer över de Landslist von sien Partei in dat Parlament. Von’n 9. Juli 1954 bet 1961 weer he Vörsitter von’n Bundsdagsutschuss för Heimatverdrevene, von 1961 bet 1965 von’n Bundsdagsutschuss för den Lastenutgliek.  

## Footnoten
Randy Wayne Schekman

**Randy Wayne Schekman** (* 30. Dezember 1948 in Saint Paul, Minnesota) is en US-amerikaansch Biochemiker un Perfesser an de  University of California, Berkeley. 2013 wurr hüm gemeensam mit James Rothman un Thomas Südhof de Nobelpries för Physiologie oder Medizin toerkannt.

## Leven
Schekman hett 1970 sien Bachelor in Molekulare Biologie an de University of California, Los Angeles in Los Angeles, Kalifornien, un 1975 siek Doktertitel (Ph.D.) in Biochemie bi Arthur Kornberg an de Stanford University in Stanford, Kalifornien maakt. Dornah harr he en Stäe as Post-Doktorand in de Afdeelen för Biologie vun de University of California, San Diego in San Diego, Kalifornien, bevör he af 1976 en Juniorprofessur (tonächst *Assistant Professor*, later *Associate Professor*) in de Afdeelen för Biochemie vun de [University of California, Berkeley]] in Berkeley, Kalifornien, övernehm. Siet 1989 hett he dor en ordentliche Professur för Molekulare un zelluläre Biologie.

## Wirken
Schekman un sien Arbeitsgrupp hemm tallriek Erkenntnisse över Regulatschoon un Afwickeln vun  Protein-Transport-Prozessen binnerhalv vun Zellen as ok deren togrundliggend Gene un Genprodukte wunnen. Teel vun de Forschung weern biologische Membranen un deren Produktschonsprozesse. Grundliggen Erkenntnisse wurrn woll an Hefen wunnen, de entspreken  Mechanismen kunnen aber ok an höhgere Organismen nahwiest wurrn. Störungen vun disse Prozesse wurrn as Oorsaak vun verscheeden Arvkrankheiten un anner genetischer Störungen utmaakt.

## Utteknungen (Uswahl)
* 1982 Guggenheim-Stipendium
* 1987 Eli Lilly and Company Research Award för Mikrobiologie un Immunologie
* 1992 Liddmaatschap in de National Academy of Sciences
* 1994 Gairdner Foundation International Award
* 1994 Rosenstiel Award
* 2000 Liddmaatschap in de American Academy of Arts and Sciences
* 2002 Albert Lasker Award for Basic Medical Research
* 2002 Louisa-Gross-Horwitz-Pries
* 2005 Keith R. Porter Lecture
* 2008 Dickson Prize in Medicine
* 2010 Massry-Preis
* 2010 E. B. Wilson Medal
* 2013 Utwärtig Liddmaat vun de Royal Society
* 2013 Otto-Warburg-Medaille
* 2013 Nobelpries för Physiologie oder Medizin

## Weblenken
* Randy Schekman an de University of California, Berkeley; afropen an' 7. Oktober 2013
* Randy W. Schekman, Ph.D. bi hhmi.org; afropen an' 7. Oktober 2013

## Enkeld Nahwiesen
Stephan V. (Paapst)

**Stephan V. (VI.)** († 14. September 891 in Rom) weer Paapst van 885 bit to sien Dood. De Naam bedüüd up oltgreeksch „de Kroon“.

He wurr in' Dezember 885 Paapst – ahn Afspraak mit den ostfränksch König Karl III. *den Dicken*, de hüm doruphen in den Kamp gegen de Sarazenen de Ünnerstütten verwiegern dee. 

Stephan V. hett sück doruphen an den Hartog Guido von Spoleto, den dormals mächtigsten Fürsten vun Italien wennd. Nah den Dood vun Karl III. weer he dwungen, Guido von Spoleto to'n Kaiser to krönen.

## Weblenken
St. Wendel

**St. Wendel** is en Kreisstadt in' Nordosten vun dat Saarland. Se liggt rund 36&nbsp;km nordöstlich vun de Landshööftstadt Saarbrücken un is nah den hilligen Wendelin nömmt. In St. Wendel leven 25.977 Inwahner (Stand: 31.12.2012) up en Rebeet vun 113,54 km².  
 
## Geographie
### Geographisch Laag
St. Wendel liggt an de Blies an' Foot bzw. westlich vun den Bosenberg up en Hööcht vun 286&nbsp;m ü.&nbsp;NN. (Fruchtmarkt). Hööchst Erheven ist de Bosenberg mit 485&nbsp;m, de deepste Stäe mit 260&nbsp;m is de Stäe, an de de Blies dat Stadtrebeet nah Ottweiler verlett.

### Stadtgleedern
To de Stadtgemeen St. Wendel hörrn de Stadtdeelen Bliesen, Bubach, Dörrenbach, Hoof, Leitersweiler, Marth, Niederkirchen, Niederlinxweiler, Oberlinxweiler, Osterbrücken, Remmesweiler, Saal, Urweiler, Werschweiler, Winterbach un de Karnstadt St. Wendel.

## Weblenken

* Literatur über St. Wendel in de Saarländsch Bibliographie
*Film över St. Wendel vun Leo Kornbrust un Felicitas Frischmuth (1974)
* Kreisstadt St. Wendel
Bonifatius VI.

**Bonifatius VI.** († April 896) wurr in' April 896 formlos vun de Gegnern vun sien Vörgänger Formosus to'n Paapst nömmt. Dat Amt vun den Presbyter harr he all vörher wegen   unsittlich Levensführen verloren.
Sien Pontifikat düer aber nich lang, 15 Daag nach Amtsanträe is he all storven. Dat weer dat dartkörtste vun de Historie, dat Johr 896 weer somit en Dreepaapstenjohr.

## Literatur

* Friedrich Wilhelm Bautz: Bonifatius VI.. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unverännert Uplaag Hamm 1990, ISBN 3-88309-013-1, Sp. 689.
* Rudolf Schieffer: Bonifatius VI. In: Lexikon des Mittelalters (LexMA). Band 2, Artemis & Winkler, München/Zürich 1983, ISBN 3-7608-8902-6, Sp. 414.
* Thomas Oestreich: ''Pope Boniface VI'', in *[[Catholic Encyclopedia]]*, Band 2, Appleton, New York 1913

## Weblenken
Michael Levitt

**Michael Levitt** (* 9. Mai 1947 in Pretoria) is en süüdafrikaansch Chemiker. An’ 9. Oktober 2013 wurr hüm gemeensam mit Martin Karplus un Arieh Warshel de Nobelpries für Chemie „för de Entwicklung vun Multiskalenmodellen för komplexe chemische Systeme“ toerkannt.

Levitt hett af 1964 Physik an dat King’s College London studeert mit den Bachelor-Afsluss 1967 un wurde 1971 kreeg he an dat Laboratory of Molecular Biology in Cambridge in Biophysik sien Doktertitel. As Post-Doktorand weer he van 1972 bit 1974 EMBO-Fellow an dat Weizmann-Institut för Wetenschapen bi Shneier Lifson. 1974 bit 1979 weer he Wetenschapler an dat  Laboratory of Molecular Biology in Cambridge un 1977 bit 1979 Gastwetenschapler Francis Crick an dat Salk Institute in La Jolla (Kalifornien). Af 1979 weer Levitt Perfesser för physikalische Chemie an dat Weizmann-Institut un af 1987 Perfesser för Strukturbiologie an de Stanford University. 1993 bit 2004 weer he Baas för de Afdeelen för Strukturbiologie in Stanford. 

He weer Gastperfeeser an dat Weizmann-Institut, de Universität Paris un an de École Normale Superieure (Blaise Pascal Professur).

2001 wurr he Fellow vun de Royal Society, 2002 vun de National Academy of Sciences un 2010 vun de  American Academy of Arts and Sciences.

He is siet 1968 verheiraadt un hett dree Kinner. 

## Weblenken
* Levitts Homepage bei der Stanford University School of Medicine
* Levensloop bi de Stanford University School of Medicine
* https://web.archive.org/web/20131016214135/http://www.welch1.org/templates/Welch/Assets/levitt.pdf
Arieh Warshel

**Arieh Warshel** (* 20. November 1940 in Sde Nahum, Israel) is en israeelsch-amerikaansch Chemiker. An’ 9. Oktober 2013 wurr hüm gemeensam mit Martin Karplus un Michael Levitt de Nobelpries för Chemie „för de Entwicklung vun Multiskalenmodellen för komplexe chemische Systeme“ toerkannt.

## Utbillen un Forschungsthemen
Warshel wurr in dat Kibbuz Sde-Nahum boren un studeer nah den Militärdeenst 1958 bit 1962 (toletzt in den Rang vun en Hautmann) af 1962 Chemie an dat Technion in Haifa mit den Bachelor-Afsluss 1966 un den  Master-Afsluss an dat Weizmann-Institut för Wetenschapen 1967. He kreeg 1969 bi Shneior Lifson an dat  Weizmann-Institut in physikalisch Chemie sien Doktertitel.

## Weblenken
* Warshels Homepage
* Levensloop
Heidi Eisterlehner

**Heidi Eisterlehner** (* 25. Oktober 1949 in Burg (bi Meideborg); † 15. Mai 2025) weer en düütsch Tennisspelerin.

## Leven un Wark
Heidi Eisterlehner hett as Kind in Sassen-Anholt leevt. Later is de Familie ut de DDR in de Bundsrepubliek översiedelt un leev tonächst bi Amberg un later in Nürnbarg. Eisterlehner hett Sozialpädagogik studeert. 

Hör sportlich Karriere fung se eerst mit 12 Johren bi den 1. FC Nürnberg ünner Jan Foldina an. 10 Johr later is hör bispeellos Profikarriere anfungen. Nah 7-johrig Ünnerbreken bi de Seniorinnen is se todem aktive Spelerin vun den TEC Waldau Stuttgart. Van 2007 bit 2011 weer Heidi Eisterlehner in de Jöögdarbeit vun de Tennisafdeelen vun den VfL Pfullingen aktiv.

Heidi Eisterlehner leev in Sonnenbühl-Genkingen bi Reutlingen.

## Sportlich Erfolge
Se reck in' Januar 1976 dat Veertelfinale vun de Australian Open, verlor dor aber gegen Helen Gourlay Cawley. Van 1976 bit 1978 weer se Liddmaat vun de düütsch Fed-Cup-Mannschap. Heidi Eisterlehner wunn ca.20 natschonale un internatschonale düütsch Meesterschapen (Eenzel, Düppel, Mixed un Mannschap). 1977 un 1980/81 wurr se düütsch Eenzelmeesterin in de Halle, in' Düppel ünner annern 1976 mit Helga Masthoff, 1978 un 1979 mit Sylvia Hanika un 1980/81 mit Eva Pfaff.

Hör hööchst Platzeeren in de Tennis-Weltranglist weer Platz 155

Bi de Senioren wunn se in de Öllersklassen de jeweiligen Titel:
*ITF Senioren Weltmeesterschapen: Damen 50+  in dat Johr 2000
*ITF Senioren Weltmeesterschapen: Damen 55+ in dat Johr 2008
*ITF Senioren Weltmeesterschapen: Team Damen 50+: in de Johren 2001, 2002
*ITF Senioren Johres-End-Ranglist Nr.1: Damen 50+ 2003, 2004
*ITF Senioren Johres-End-Ranglist Nr.1: Damen 55+ 2005, 2006, 2007, 2008
*Europameesterschapen / Freeluft: Damen 50+ in de Johren 2001, 2002, 2003 un 2004
*Europameesterschapen / Freeluft: Damen 55+ in de Johren 2005, 2006, 2007, 2008, 2009, 2010
*Europameesterschapen / Freeluft: 2006: Dreefack Siegerin - Eenzel Damen 55+, Düppel Damen 50+ as ok Mixed 55+
*Europameesterschapen / Halle: Damen 50+ in de Johren 2004, 2005
*Europameesterschapen / Halle: Damen 55+ in de Johren 2007, 2008
*Europameesterschapen / Halle: Damen 60+ in de Johren 2009, 2010, 2011, 2012, 2013
*Europameesterschapen / Halle 2008 : Dreefack Siegerin - Eenzel Damen 55+, Düppel Damen 55+ as ok Mixed 55+
*Natschonale Düütsch Meesterschapen / Freeluft: Damen 50+ in de Johren 1999, 2000, 2001, 2002, 2003, 2004, 2005, 2006 un 2008
*Natschonale Düütsch Meesterschapen / Halle : Damen 50+ in de Johren 2000, 2001, 2002, 2003, 2004, 2005, 2006, 2007, 2008
*Natschonale Düütsch Meesterschapen / Freeluft: Damen 55+ in 2009
*Natschonale Düütsch Meesterschapen / Freeluft: Damen 60+ in 2010,2012
*Natschonale Düütsch Meesterschapen / Halle: Damen 60+ in 2010, 2011, 2012

## Weblenken
* WTA-Profil vun Heidi Eisterlehner (engelsch)
* ITF-Profil (engelsch)
* Fed-Cup-Statistik (engelsch)

## Enkeld Nahwiesen
Stephan VI.

**Stephan VI. (VII.)** († 897) weer Paapst van Mai 896 bit Juli oder August 897, tovör Bischop vun Anagni, to de hüm sien Vörgänger Formosus nömmt harr. He harr Stephan ok to'n  Kardinal nömmt.

De Umstänn vun sien Paapstwahl sünd unklor, he wurr aber ünnerstütt vun en vun de mächtigen röömsch Familien, dat Huus Spoleto, dat to disse Tiet mit anner Familien um den Infloot up dat Paapstdom in Striet leeg. 

Stephan is vör allen bekannt dör den Prozess gegen Formosus, de as Liekensynode bekannt wurr un ahn Twiefel up Druck vun de Spoleto tostann keen. Bi dissen Prozess in' Januar 897 wurr de verwesen Liek vun Formosus, de all siet mehr as 9 Maand begraven weer, exhumeert, vör Gericht stellt un wegen Meineid un Usurpatschoon veroordeelt. Doruphen wurr de Liek, vun de man ünner annern de Kopp afhaun harr, in de Tiber smeeten. Fröhere Anhänger vun den Formosus hebbt de Liek aber weer ut den Tiber fischt un hemm hüm stillkens begraven. Later wurr de Körper in sien Grab in St. Peter torüchbrocht.

De Prozess hett en Upstand utlööst, de – ofschons de Anstifter Lambert von Spoleto un sien Moder Ageltruda hör Herrschap över Rom to Anfang vun dat Johr 897 wedderherstellt harr – dormit to Enn' gung, dat Stephan VI. inkerkert un in den folgen Sömmer stranguleert wurr.

## Literatur
* Vito Loré: Stefano VI. In: Massimo Bray (Hrsg.): Enciclopedia dei Papi, Istituto della Enciclopedia Italiana, Band 2 (Niccolò I, santo, Sisto IV), Rom 2000, OCLC 313581688, S. 48–50 (italieensch).
* Georg Schwaiger: Stephan VI. In: Lexikon des Mittelalters (LexMA). Band 8, LexMA-Verlag, München 1997, ISBN 3-89659-908-9, Sp. 118.

## Weblenken
* 
* Stefan VI. In: Salvador Miranda: The Cardinals of the Holy Roman Church, online auf fiu.edu, Websteed vun de Florida International University, afropen an’ 10. Oktober 2013 (engelsch)
Romanus (Paapst)

**Romanus** weer in dat Johr 897 Paapst. Wannehr he wählt wurrn is, weet man aber nich. De Inthronisatschoon funn in' August 897 statt, dat Enn' vun sien Pontifikat wurrd up November 897 dateert, wobi nich klärt is, of Romanus storven is – in dissen Fall weer he mögelkerwies vergift wurrn – oder afsett wurr, in den Fall drüff he woll as Mönk wiederleevt hemm. 

De Wahl vun Romanus, de tovör Kardinalpreester vun San Pietro in Vincoli ween weer, passeer vör den Achtergrund vun de Utnannersetten um de Rechtmäßigkeit vun dat Pontifikat vun Formosus, de ehrn Hööchpunkt in de Liekensynode in' Sömmer 897 funn. Disse vun den Amtsvörgänger vun Romanus, Paapst Stephan VI. dörführt Schauprozess hett de Anhänger vun Formosus wöst maakt, un man nimmt an, dat de Inthronisatschoon vun Romanus up ehr Bedrieven tostannen kommen is. 

Wiels sien kört Pontifikat hett Romanus de Amtshanneln vun sien Vorgänger för nichtig verklort; de Rehabilitatschoon vun den Formosus bleev aber sien Nahfolger, Paapst Theodor II. vörbehollen.

## Literatur
* Bruno W. Häuptli: Romanus. In: Biographisch-Bibliographisches Kirchenlexikon (BBKL). Band 22, Bautz, Nordhausen 2003, ISBN 3-88309-133-2, Sp. 1163–1164
* Vito Loré:Romanus In: Massimo Bray (Hrsg.): Enciclopedia dei Papi, Istituto della Enciclopedia Italiana, Band 2 (Niccolò I, santo, Sisto IV), Rom 2000, OCLC 313581688, S. 50–51 (italieensch)

## Weblenken

* Romanus In: Salvador Miranda: The Cardinals of the Holy Roman Church, online up fiu.edu, Websteed vun de Florida International University, afropen an’ 11. Oktober 2013 (engelsch)
Maurice Hugh Frederick Wilkins

**Maurice Hugh Frederick Wilkins** (* 15. Dezember 1916 in Pongaroa, Nord-Wairarapa, Niegseeland; † 5. Oktober 2004 in London) weer en niegseeländsch Physiker, de vör allen in den Beriek vun de Röntgenstrahlung forscht hett. He kreeg 1962 den Nobelpries för Physiologie oder Medizin.

In dat Öller vun söss Johren wurr he nah England brocht. He studeer Physik an dat St John’s College vun de Cambridge University un kreeg 1940 sien Doktortitel för Physik an de University of Birmingham. In’ Tweeten  Weltkrieg hett he an dat Manhattan Project an de University of California, Berkeley, arbeit, bevör he weer an dat King’s College London torüchgung. 

Neben anner Dinge hett he sück an dat King’s College mit de Röntgenbuugensspektroskopie befaat. Sien Arbeit un de vun sien Kollegin Rosalind Franklin führ James Watson un Francis Crick 1953 zur Ableitung der DNA-Struktur. He hett nahwiest, dat de vun de beid vörslahn Doppelhelix-Struktur tatsächlich richtig weer. 1960 kreeg he den Albert Lasker Award for Basic Medical Research un 1962 tosommen mit Watson und Crick dorför  den Nobelpries für Physiologie oder Medizin.

De Forschensgeschichte vun Watson, Wilkins un Crick gellt hüüd as negativ Musterbispeel för Good Wetenschaplich Praxis, wiel de Bekanntmaken in *[[Nature]]* 1953 ahn de autoriseert Övernahm vun nicht bekannt maakt Forschensergevnisse vun anner Forscher, vör allen vun Rosalind Franklin, nie nich tostannen kommen weer. Se keemen över Wilkins, de tosammen mit Franklin an dat King's College arbeiten dee, unrechtmäßig an de Daten. Watson bericht dorto, dat Wilkins un sien Assistent Wilson stillkens Kopien vun Franklin hör Arbeiten maakt harrn. 

Wilkins hett bit to sien Dood an dat King's College Ünnerricht geven.

## Privates
Wilkins weer siet 1959 mit Patricia Ann Chidgey verheiraadt, mit de he een Dochter un een Söhn harr. In sien Freetiet hett he Skulpturen sammelt un sück mit Gordenarbeit befaat. 

## Weblenken

* Wilkins up de Sieden vun den Nobelpries (engelsch)

## Enkeld Nahwiesen
Joost Posthuma

**Joost Hans Johannes Posthuma** (* 8. März 1981 in Hengelo) is en ehmalger nedderlannsch Radrennfohrer.

## Loopbahn
Posthuma wurr  2004 bi dat Team Rabobank Profi un kreeg dor en Verdrag bit 2006. Vörher weer he all twee Johr lang för de Nahwussmannschap vun Rabobank fohren. Sien Spezialdisziplin weer dat Tietfohren un dor kunn he bi de Vuelta a España all en teihnten un elften Platz halen. Sien eerst Profisieg gelung hüm bi sien eerst ProTour-Rennen Paris–Nizza nah en spoodriek Utrietversöök. 2005 nehm he to'n eersten Mal an de Tour de France deel .

Bi sien tweet  Deelnahm 2006 droog he wiels de eerst Deelstreck dat witt Trikot as best Youngster.

An' 18. April 2007 is Posthuma in't Mönsterland bi en Trainingsunfall swoor to Malör kommen. 

Nah sien Verletzung kunn he aber all in' Juli vun dat sülvig Johr de Sachsen-Tour winnen. Wiedere Rundfohrtsige schaff he in de folgend Johren bi de Dree Daag vun De Panne, de Luxemburg-Rundfohrt, beid in 2008 un de Ruta del Sol in dat Johr 2009.

Nah de Saison 2012 hett he sien Loopbahn afslooten.

## Wat he schafft hett
;2003
* Prolog Tour de Normandie
* Gesamtwertung Olympia's Tour
* Gesamtwertung Internatschonale Döringen-Rundfohrt

;2004
* Gesamtwertung un een Deelstreck Circuit de Lorraine

;2005
* een Deelstreck Paris–Nizza
* Grote Prijs Jef Scherens

;2007
* Gesamtwertung un een Deelstreck Sachsen-Tour

;2008
* Gesamtwertung un een Deelstreck Dree Daag vun De Panne
* Gesamtwertung Luxemburg-Rundfohrt

;2009
* Gesamtwertung Ruta del Sol

;2010
* een Deelstreck Öösterriek-Rundfohrt

## Teams
*2002 Rabobank TT3
*2003 Rabobank TT3
*2004 Rabobank
*2005 Rabobank
*2006 Rabobank
*2007 Rabobank
*2008 Rabobank
*2009 Rabobank
*2010 Rabobank
*2011 Leopard Trek
*2012 RadioShack-Nissan

## Weblenken

* Joost Posthuma in de Datenbank vun Radsportseiten.net
Archie Stout

**Archibald „Archie“ Stout** (* 30. März 1886 in Renwick, Iowa; † 10. März 1973 in Los Angeles, Kalifornien) weer en US-amerikaanschen Kameramann.

## Leven un Wark
Stout hett vör sien Loopbahn bi’n Film verschedene Beropen utöövt. To’n Bispeel weer he Manager vun en Gaststeed, Makler un Wildhöder. In’t Johr 1914 is he in Mack Sennett sien Filmstudio Helpsmann vun’n Kameramann worrn, un hett dat na en poor Johren to’n egenstännigen Kameramann bröcht. In disse Tiet hett he bi eenige högerklasige Produkschonen mitarbeit, as to’n Bispeel bi *The Ten Commandments* (dt.: *Die Zehn Gebote*) vun Cecil B. DeMille. Vun 1928 an weer he eerste Kameramann – faken bi tweetklassige Westernprodukschonen. Dat änner sik denn aver, nadem he René Clair sien *It Happened Tomorrow* un Douglas Sirk sien *Summer Storm* opnahmen harr.

1947 weer he von John Ford för den John-Wayne-Film *Fort Apache* anstellt. Mit Ford harr he vörher al in de 1930er Johren arbeit. Jemehr Tosamenarbeit güng na den Film wieter. Butendem harr Stout ok de Kamera bi John-Wayne-Filmen, bi de Ford nich Speelbaas weer. Sien gröttsten Spood harr Stout mit den Film *The Quiet Man* ut dat Johr 1952, för den he mit den *[[Oscar]]* uttekent worrn is. 

In’t Johr 1954 hett Stout sien letzten Film dreiht. Dat Johr dorop harr he en Hartinfarkt, na den he sien Loopbahn opgeven hett. In de mehr as dörtig Johren bi’n Film hett Stout bi mehr as 130 Filmen as Kameramann mitarbeit.

## Filmrullen (Utwahl)

## Utteken
Bit hüüt is Archie Stout de eenzige Kameramann, de as Liddmaat vun en Second Unit för den *[[Oscar]]* nomineert weer un ok wunnen hett. Dat weer 1953 för de Beste Kamera (Farvfilm) in den Film *The Quiet Man*.

In’t Johr 1948 weer he för den Film *Fort Apache* as *Beste Kameramann* (swart-witt) bi’t *[[Locarno International Film Festival]]* uttekent.

## Literatur
* Kay Weniger: *Das große Personenlexikon des Films*, Band 7, S. 525f. Berlin (2001) ISBN 3-89602-340-3

## Weblenken
*
The Desert Trail

**The Desert Trail** (op plattdüütsch so veel as „De Wöstenpadd“; dt. Titel: *Der Rodeo-Raub*) is de Titel vun en US-amerikaanschen Western ut dat Johr 1935. In den B-Movie hett John Wayne de Hööftrull speelt, Speelbaas weer Lewis D. Collins (ünner den Naam *Cullen Lewis*). Dreiht weer de Film an verscheden Öörd in Kalifornien. De Premiere weer an’n 22. April 1935 in de USA.

## Inholt
De Frünnen John Scott, en Rodeo-Rieder, un Kansas Charlie, en Speler, de veel för Fronslüüd över hett, sünd op’n Weg na Rattlesnake Gulch. Dor schall en groot Rodeo stattfinnen, an dat John deelnehmen will, wiel Charlie sien Glück in’t Koortenspeel versöken deit. Dorbi höört he, dat de Veranstalters nich noog innahmen hebbt, üm de Priesgeller vull uttobetahlen. Dat vertellt he foorts John, de dorophen sien 900 $ ut dat Büro mit vörhollen Pistool afhollen deit. Man, kuum dat de beiden weggahn sünd, överfallt Pete un Jim dat Büro, scheet den Anstellten Farnsworth doot un rüümt den Safe ut.

As de Sheriff un annere Lüüd in’t Büro kamt, doot Pete und Jim so as weern se ok jüst eerst dortokamen un vertellt, dat Scott un Kansas kort na’n Schott ut dat Büro kamen weern. Fehl harr nich fehlt, den harr de Sheriff jem tofaten kregen. Man, John un Charlie künnt utrieten un maakt sik op’n Weg na Juanita, üm de se sik beide strieden doot. Bi Juanita is aver ok Pete al. De roovt jem dat Geld un maakt sik op’n Weg na Poker City. Wedder warrt John un Charlie meist vun’n Sheriff grepen, künnt em aver afschüddeln un ok wieter na Poker City rieden, woneem se sik beid ünner verkehrten Naam vörstellt. In de Stadt draapt se op de söte Verköpersche Anne, an de se sik ok glieks beide rantomaken versöökt. Anne is de Süster vun Jim.

Een Dag warrt de Kutsch vun Pete un Jim överfallen. John un Charlie kamt dör Tofall överto un verjaagt jem. Charlie verfolgt de Rovers un kriggt dorbi Charlie tofaten, de em de Büüt gifft un vertellt, dat he blots mitmaakt, vunwegen dat Pete em Druck maken de. John föhrt intwüschen de Kutsch torüch in de Stadt, woneem ok Pete al ankamen is. Üm de Schuld vun sik to wiesen, vertellt Pete den Sheriff vun den Moord in Rattlesnake Gulch, un dat John un Charlie dor as Möörders söcht warrt. As ok Charlie torüch is un een vun de Fohrgäst sien roovte Klock wedderkennt, sparrt de Sheriff beide in.

Mit Hülp vun Jim künnt se utbreken, warrt dorbi aver vun’n Sheriff un sien Lüüd in en Scheeteree verwickelt. Pete will de Gelegenheit nütten, üm de Bank to överfallen, man Jim hett de Snuut vull von em un sien Ideen un seggt, dat he sik den Sheriff stellen will. Dorophen warrt he vun Pete anschaten. John un Charlie kriegt Pete sien Överfall mit un neiht em achteran, üm em dorto to bringen, sien Schuld totogeven. Ok de Sheriff mit sien Lüüd ritt achteran un stellt jem in en Hütt in de Wildnis, woneem sik Pete verkröpen wull. In de Twüschentiet hett aver Jim sien Süster allens bicht. Anne maakt sik gau op’n Weg na den Sheriff un vertellt em de Wohrheit. So kamt John un Charlie opletzt free un Pete mutt för sien Daten in’t Gefängnis. 

## Borns


## Weblenken
Theodor II. (Paapst)

**Theodor II.** (* in Rom; † um November 897) weer in dat Johr 897 för 20 Daag Paapst. Över sien Pontifikat is nich völ bekannt. Seker is, dat de gebörtige Römer in’  November 897 to’n Nahfolger vun Romanus’ wählt wurr. In den sülvigen Maand is de „freedenlevende Mann“, as he in Borns nömmt wurr, storven. 

Trotz sien bannig kört Amtstiet hett Theodor II. dat schafft, de Wirren in Rom, de sien Vörgänger hervörropen harrn, eenigermaaten in Ördnung to bringen. He hett en Synode inberopen, de de Beslüsse vun de Liekensynode van 897 upheven un de postum schändten Paapst Formosus rehabiliteeren dee. 

De vun en Eremit funnen, verstümmelt Liek vun Formosus leet de Paapst mit all Ehren nah Rom överführen un in Sankt Peter bisetten 

## Literatur
* Vito Loré: Theodore II In: Massimo Bray (Hrsg.): Enciclopedia dei Papi, Istituto della Enciclopedia Italiana, Band 2  (Niccolò I, santo, Sisto IV), Rom 2000, OCLC 313581688, S. 51–51 (italieensch)
* Ernst Pulsfort: Theodor II. (Papst). In: Biographisch-Bibliographisches Kirchenlexikon (BBKL). Band 11, Bautz, Herzberg 1996, ISBN 3-88309-064-6, Sp. 859–860.
* Georg Schwaiger: Theodor II. In: Lexikon des Mittelalters (LexMA). Band 8, LexMA-Verlag, München 1997, ISBN 3-89659-908-9, Sp. 629–630

## Weblenken

* Theodor II. In: Salvador Miranda: The Cardinals of the Holy Roman Church, online up fiu.edu, Websteed vun de Florida International University, afropen an’ 13. Oktober 2013 (engelsch)
George Wald

**George Wald** (* 18. November 1906 in New York, USA; † 12. April 1997 in Cambridge, Massachusetts, USA) weer en US-amerikaansch Physioloog un kreeg den Nobelpries för Physiologie oder Medizin.

1927 kreeg Wald sien Bachelor an dat Washington Square College vun de New York University un 1932 sien Doktertitel (Ph.D) in Zoologie an de Columbia University. Ansluutend folgten Forschungsupenhollen bi Otto Warburg in Berlin, bi Paul Karrer in Zürich un bi Otto Fritz Meyerhof in Heidelbarg. As Jööd muss he 1933 wegen de Machtgriepen vun de Natschonalsozialisten Düütschland verlaaten. He keem denn tonächst an de University of Chicago, dornah 1934 an de Harvard University. Dor wurr he later Perfesser. 1950 wurr he to’n Liddmaat vun de  National Academy of Sciences wählt.

Wald kreeg 1953 den Albert Lasker Award for Basic Medical Research un 1967 gemeensam mit Ragnar Granit un Haldan Keffer Hartline den Nobelpries för Physiologie oder Medizin för de Ünnersöken vun de physiologischen un chemischen Sehvörgänge in’ Oog.

Hüm gelung ünner anner dat Entslöteln vun de Funktschoon vun Vitamin A (Opdecken vun Vitamin A1 = Retinol un Vitamin A2 = Dehydroretinol in de Retina) un vun dat Sehpurpur oder Rhodopsin in den Stäbchen vun de Retina.

## Privates
George Wald weer tweemal verheiraadt un harr all tosommen dree Söhns.

## Weblenken
* George Wald up de Sieden vun den Nobelpries (engelsch)
Marinus I.

**Marinus I.** (mitünner falsch ok *Martin II.* nömmt; * in Gallese; † 15. Mai 884 in Rom) weer van 882 bit to sien Dood Paapst.

Marinus weer de Söhn vun en Preester mit Naam Palumbo ut Umbrien. Vör sien Wahl to'n Paapst weer he Bischop vun Cerveteri. He weer de eerste Pontifex, de tovör Bischop vun en annern Stadt as Rom ween weer. De Wessel vun en Bischopsseet up en annern, de so nömmt Translatschoon, weer nah dormals gellen kanonisch Recht blots in selten Utnahmefällen tolaaten. So harrn vör Marinus in de Regel blots Diakone vun dat Bisdom Rom den Paapstthron besteegen.

In sien kört Pontifikat hett Marinus de versöhnliche Politik vun sien Vörgänger Johannes VIII. gegenöver Photios I., den Patriarchen vun Konstantinopel beend, un hett 882 noch mal de sien Exkommunikatschoon bestätigt. Marinus I. hett fiev Kardinäle ernennt, dorünner de lateren Paapsten Hadrian III. un Stephan V. Buterdem hett he den vun Johannes VIII. afsetten Bischop vun Porto, den lateren Paapst Formosus, weer in sien Amt insett. 

## Literatur
* Klaus Herbers: Marinus I. In: Biographisch-Bibliographisches Kirchenlexikon (BBKL). Band 5, Bautz, Herzberg 1993, ISBN 3-88309-043-3, Sp. 827–828.

## Weblenken
Merton Howard Miller

**Merton Howard Miller** (* 16. Mai 1923 in Boston, Massachusetts; † 3. Juni 2000 in Chicago) weer en US-amerikaansch Ökonom un kreeg tosommen mit Harry Max Markowitz un William Forsyth Sharpe 1990 den Nobelpries för Wertschapswetenschapen för sien grundleggen wetenschaplich Bidrääg to de Theorie vun de Ünnernehmensfinanzen.

1952 hett he sien Doktertitel (Ph.D) in Wertschapswetenschapen vun de Johns Hopkins University kreegen. An' 14. Dezember 1990 kreeg he de Ehrendokterwürde vun de Universität Karlsruhe.

## Böker
* mit Eugene Francis Fama: *The Theory of Finance*. Holt, Rinehart & Winston, New York [u. a.] 1972, ISBN 0-03-086732-0

## Weblenken
* Merton Howard Miller up de Sieden vun den Nobelpries (engelsch)
* DNB-Katalog
Flamengo Rio de Janeiro

De **Flamengo**, an un for sik **Clube de Regatas do Flamengo**, is en brasiliaansch Football-Vereen ut Rio de Janeiro. Grünnt wurrn is he an'n 17.11.1895. 

## Wat de Vereen schafft hett
* Weltpokal: 1981
* Brasiliaansch Meester: 1980, 1982, 1983, 1987, 1992, 2009
* Brasiliaansch Pokal: 1990, 2006
* Rio de Janeiro Meester: 1914, 1915, 1920, 1921, 1925, 1927, 1939, 1942, 1943, 1944, 1953, 1954, 1955, 1963, 1965, 1972, 1974, 1978, 1979, 1979(Special), 1981, 1986, 1991, 1996, 1999, 2000, 2001, 2004, 2007, 2008, 2009, 2011

## Weblenken
* Websteed vun de Vereen (portugeesch)